Patricia Gualinga

Patricia Gualinga Montalvo (Sarayaku, Ekuador, 1969ko irailaren 21a) kichwa etniako indigenen eskubideen eta giza eskubideen defendatzailea da. Sarayaku Ekuadorreko Amazoniako eskualdea da.

 Aktibismoa 
Sarayakuko Kichwa First People enpresako Nazioarteko Harremanetarako zuzendaria da Gualinga. Paper garrantzitsua jokatu du indigenen eskubideen aldeko borrokan. Ingurumen proiektu askoren bozeramailea da Gualinga.

Herriko emakume taldea zuzendu zuen sei urtez. Komunitatean emakumeen antolaketa indartzeko ere lan egin zuen; Tailerrak antolatu zituen komunitatearen alde hitz egiten ikasteko, hedabideei erantzuteko eta industria eta gobernuen argudioei erantzuteko eta tailerretara joaten ziren emakumeentzako haurtzaindegiak ere antolatu zituen.

2018an, COP23ko Klima Aldaketaren Goi Bilerara batu zen, Galingak Alemanian dauden komunitate amazonikoei buruz hitz egiteko aukera izan zuen, haien loturak eta zergatia zabalduz.

Sarayaku komunitateko Kichwa herria babesteko lan egiten du Gualingak, Txinako enpresek euren lurretan petrolioa ateratzeko egiten dituzten proiektuetatik eratortzen diren giza eskubideen urraketetatik babesteko.

Indigenek zuzendutako 'Kawsak Sacha' edo 'Oihan bizia' proposamenaren bozeramailea da, eta Ekuadorreko Amazoniaren legezko babesa eskatzen du.

 Giza Eskubideen Gorte Interamerikarra 
2012an, Gualinga Giza Eskubideen Gorte Interamerikarrean (IDH Gortea) aurkeztutako kasu bateko ordezkarietako bat izan zen. Komunitateak irabazi zuen kasu hori. Ekuadorreko gobernua erruduntzat jo zuten, komunitateari galdetu gabe, petrolio-esploraziorako eta Sarayakuko lurren militarizazioa baimentzean egindako eskubideen urraketengatik.

 Mehatxuak 
2018ko urtarrilaren 5ean, pertsona ezezagun baten erasoa jasan zuen. Haren etxeari harriak bota, leihoak apurtu eta heriotza mehatxuak oihukatu zituen ezezagunak.

 Ikus, gainera 

 Nina Gualinga
 Helena Gualinga
 Israel Viteri Gualinga

 Erreferentziak 

 Kanpo estekak 

 Facebook: Patricia Gualinga Montalvo
 Twitter: Patricia gualinga (@pumahuarmi)
 Tegantai, albiste agentzia ekologista: (Audioa) Patricia Gualingak erantzun du erasoaren aurrean. Quiton, 2018ko urtarrilaren 8an

Kategoria:Emakume aktibistak
Kategoria:Ekuadorko aktibistak
Kategoria:Indigenen eskubideen aldeko ekintzaileak
Kategoria:Ekologistak